lv lv sl nl lv en lv lv fi sv nl lv lv lv lv lv lv lv lv en lv lv lv lv lv lv fr lv lv lv lv lv hbs_lat lv lv lv lv lv lv lv sl lv lv lv lv lv lv lv lv lv en lv lv lv lv en lv lv en lv en lv en lv en lv lv lv lv lt lv en en lv lv lv lv lv lv lv nl lv lv lv de sv lv lv en en
Ērzeļu vērtēšana Riebiņos un Garkalnē | lszaa.lv
Vietējās apdraudētās šķirnes – LSB
13.maijā Riebiņu pagastā, “Trīs vītolu staļļos” notika ērzeļu vērtēšana sertificēšanai. Vērtēšanas komisijas sastāvs – Edgars Treibergs, Juris Mežinieks, Gunita Bendrupa (LZB), Irēna Baufale, Kārlis Neilands, Dzintra Puriņa (aizvieto Aiju Lusi) (LŠZAA).
Vērtēšanai tika piestādīti 4 sporta tipa un 2 braucamā tipa ērzeļi.
1. Samts – dzimis 2011.gadā, īpašnieks z/s Porkalni (Eduards Martukāns), izmēri: 171-202-23.5 cm, vērtējums: eksterjers 56.2, darbaspējas 32.6 balles. Sertificēts uz 5 gadiem. Pārraudzība LŠZAA.
Samta tēvs Sidrabs LS1780 ir pamanāmākais braucamā tipa ērzelis Latgales reģionā ar visplašāko vaislas darbību. Ērzelis tiek trenēts pajūgu braukšanā un ar panākumiem piedalās sacensībās. Sidrabs ir viegla braucamā tipa ērzelis, no ērzeļa Samts L1359, tāpat kā Sagapo. Sidraba māte – Burtniekos izaudzētā Brīvas Old105 – Normas Lsbk749 ģimenes ķēve Dekorācija L4052, kuras ciltsrakstos ir gan Hanoveras, gan Traķēnes zirgu šķirņu asinis. Mātes izcelsme nosaka to, ka Sidraba pēcnācēji ir viegla braucamā tipa zirgi. Samta māte – Sarseda LS6308, Sarmja L1369 meita, arī Spēkoņa līnijas ķēve.  Samtam ir eleganta virsējā līnija, gara un slīpa lāpstiņa, labi muskuļoti krusti, plašas un elastīgas gaitas.
2. Emirāts – dzimis 2012.gadā, īpašnieks z/s Pilssēta (Anita Aizpuriete), izmēri: 170-202-24.0 cm, vērtējums: eksterjers 54.6, darbaspējas 30.4 balles. Sertificēts uz 5 gadiem. Pārraudzībā LZB.
Emirāta tēvs Emir OL12 ir Saksijas Tīringas smagais siltasinis un Oldenburgas šķirnes dibinātāja Normann 710 līnijas Ruthard 1255 zara turpinātājs (šo Ruthard zaru Latvijā pārstāv arī Ammon Old7 līnijas pēcnācēji).
Emiru Latvijā ieveda ģenētisko resursu zirgu genofonda papildināšanai un asins pieliešanai. Emirs ir kompakts vieglā braucamā tipa ērzelis ar augstu kakla pieslēgumu, vidēji gariem, paslīpiem krustiem. Emirāta māte Ašela dzimusi 1995.gadā Stāmerienā. Ašelas tēvs – Limbažu rajona kolhozā Komunārs izaudzētais ērzelis Akots L1201, māte – Stāmerienas saimniecībā dzimusī ķēve Folklora L3959 no Flangs L898. Ašela pieder no Vācijas importētā Hanoveras šķirnes ērzeļa Flagmaņa radniecīgai grupai. No šīs ķēves iegūti 9 pēcnācēji.
Pats Emirāts vairāk atbilst sporta tipam – vieglāka tipa ar ļoti labu virsējo līniju, dziļš, ar labu gaitu precizitāti, bet viduvējām gaitām. Izceļas ar nosvērtu un labdabīgu raksturu, ko īpaši atzina vērtēšanas komisija.
1. Rekord – dzimis 2009.gadā, īpašnieks Svetlana Lipinska, izmēri: 169-192-21.5, vērtējums: eksterjers 53.4, darbaspējas 31,4 balles. Sertificēts uz 5 gadiem, LZB.
2. Caragon – dzimis 2012.gadā, īpašnieks 3 vītolu staļļi, izmēri: 177-198-23.0, vērtējums: eksterjers 52.2, darbaspējas 31. Sertificēts uz 5 gadiem, LZB.
3. Calagrand – dzimis 2012.gadā, īpašnieks 3 vītolu staļļi, vairāk info – LZB.
4. Donārs – dzimis 2008.gadā, īpašnieks z/s Brūveri. Sertifikātu neieguva, LŠZAA.
Rikšotāju ērzeļi “Vigās”, Garkalnes novadā, 16.05.2015. Komisija – Aija Luse, Irēna Baufale, Kārlis Neilands (LŠZAA), Juris Mežinieks, Gunita Bendrupa (LZB).
1. David Star – dzimis 2011.gadā Igaunijā, īpašnieks z/s Čadi, Dagdas novads. Rekords uz 1600 m – 2.11,6 = 8 balles. Sertificēts uz 5 gadiem izmantošanai rikšotāju šķirņu zirgu audzēšanas programmas ietvaros, LŠZAA.
2. Lou Kronos – dzimis 2005.gadā Itālijā, īpašnieks Tatjana Martinsone. Rekords uz 1600 m – 1.53,6 = 10 balles. Sertificēts uz 5 gadiem izmantošanai rikšotāju šķirņu zirgu audzēšanas programmas ietvaros, LŠZAA.
Pateicamies Ilzei Kuišelei un Rūtai Rasiņai par fotogrāfijām!
Video sagatavoja Laine Orbidāne
Asociācija izveidota ar mērķi uzlabot Latvijas zirgu šķirnes ģenētisko potenciālu, īstenojot efektīvu selekcijas darbu: sporta zirgu audzēšanā un ģenētisko resursu saglabāšanā.
Latvijas siltasiņu zirgu šķirnes sporta tipa zirgu skate “Rudens Pērle 2022”
No 2022.gada 1.septembra līdz 30.septembrim var pieteikties atbalstam lauksaimniecības dzīvnieku ģenētisko resursu saglabāšanai.
Latvijas vietējo apdraudēto zirgu šķirņu skate “Nacionālais dārgums 2022”
Mob. Tālr.: +371 2838 8360
Tālr./Fax.: +371 6797 1022
2018 © All Rights Reserved.